*Projekts*

LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr.            . §)

### Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum

Izdoti saskaņā ar likuma

 „Par akcīzes nodokli”

 12.panta trešo daļu

**I. Vispārīgie jautājumi**

1. Noteikumi nosaka kārtību, kādā izsniedz sertifikātu, kas apliecina patstāvīgās mazās alus darītavas statusu (turpmāk – sertifikāts), atsaka piešķirt patstāvīgās mazās alus darītavas statusu, anulē patstāvīgās mazās alus darītavas sertifikātu un piemēro likuma „[Par akcīzes nodokli](https://likumi.lv/ta/id/81066-par-akcizes-nodokli)” (turpmāk– likums) [12.panta](https://likumi.lv/ta/id/81066-par-akcizes-nodokli#p12) otrajā daļā noteikto akcīzes nodokļa likmi patstāvīgo mazo alus darītavu saražotajam alum.2

2. Šie noteikumi attiecas uz komersantiem, kuriem ir viena vai vairākas akcīzes preču noliktavas, kas ražo alu (turpmāk – alus darītava), kā arī citām personām šajos noteikumos minētajos gadījumos.3

3. Alus darītava nav uzskatāma par juridiski un saimnieciski neatkarīgu no citām alus darītavām, ja:

[3.1](https://likumi.lv/doc.php?id=124722#n3.1). tai pieder 10 un vairāk procentu no pamatkapitāla vai daļu vai akciju skaita citā alus darītavā;

3.2. citai alus darītavai tieši pieder 10 un vairāk procentu no pamat­kapitāla vai daļu vai akciju skaita šajā alus darītavā;

[3.3](https://likumi.lv/doc.php?id=124722#n3.3). 10 un vairāk procentu no pamatkapitāla vai daļu vai akciju skaita šajā alus darītavā pieder citam komersantam, kurā savukārt 10 un vairāk procen­tu no pamatkapitāla vai daļu vai akciju skaita pieder citai alus darītavai;

3.4. 10 un vairāk procentu no pamatkapitāla vai daļu vai akciju skaita šajā alus darītavā pieder personai vai komersantam, kuram savukārt pieder 10 un vairāk procentu no pamatkapitāla vai daļu vai akciju skaita citā alus darītavā;

3.5. tā ražo alu pēc franšīzes līguma, ar kuru saskaņā franšīzes devējs (cita alus darītava) par tiešu vai netiešu finansiālu atlīdzību ir nodevis otrai līgumslē­dzējpusei – franšīzes ņēmējam – tiesības izmantot intelektuālā īpašuma tiesību kopumu (īpaši – firmu, preču zīmi, veikala izkārtni, dizaina objektu, speciālo profesionālo informāciju, zinātnību un patentus) preču izmantošanai vai pārdo­šanai;

3.6. tās izpildinstitūcijas loceklis ieņem izpildinstitūcijas locekļa amatu arī citā alus darītavā.4

4. Izpildot šo noteikumu prasības, pirmajiem 10 000 hektolitru alus, kas saražoti kalendārajā gadā, piemēro likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi, ja tas ir saražots:

4.1. Latvijas Republikas alus darītavā, kurai piešķirts patstāvīgās mazās alus darītavas statuss;

4.2. citas valsts patstāvīgā mazā alus darītavā, kuras saražotā alus apjoms iepriekšējā kalendāra gadā nepārsniedz 50000 hektolitru.5

5. Likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi piemēro patstāvīgajā mazajā alus darītavā saražotajam alum, kuru šī patstāvīgā mazā alus darītava nodod patēriņam Latvijas Republikā vai, piemērojot atlikto akcīzes nodokļa maksāšanu, nosūta komersantam Latvijas Republikā.

6. Komersants var piemērot likuma 12.panta otrās daļas 1.punktā noteikto akcīzes nodokļa likmi citas patstāvīgās mazās alus darītavas saražotajam alum, ja tas neveic ar attiecīgo alu citas darbības (piemēram, ražošanu, pārstrādi, fasēšanu), izņemot saņemšanu, glabāšanu, nodošanu patēriņam un izvešanu. Šajā gadījumā akcīzes nodokļa deklarācijā norāda elektroniskā administratīvā dokumenta numuru, ar kuru alus saņemts no citas patstāvīgās mazās alus darītavas.

7. Komersants nodrošina no citām akcīzes precēm atsevišķu patstāvīgās mazās alus darītavas saražotā, saņemtā un izvestā alus (kuram piemēro likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi) uzskaiti .

8. Likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi nepiemēro alum, kurš saražots citā alus darītavā, bet ar kuru patstāvīgajā mazajā alus darītavā tiek veiktas fasēšanas darbības.

9

**II. Patstāvīgās mazās alus darītavas statusa iegūšana**

9. Lai saņemtu patstāvīgās mazās alus darītavas statusu, komersants iesniedz Valsts ieņēmumu dienestam iesniegumu ([1.pielikums](https://likumi.lv/doc.php?id=124722#piel1)).

10

10. Valsts ieņēmumu dienests Administratīvā procesa likumā noteiktajā kārtībā izskata iesniegumu un piešķir patstāvīgās mazās alus darītavas statusu, izsniedzot sertifikātu (2.pielikums), vai pieņem pamatotu lēmumu par atteikumu piešķirt patstāvīgās mazās alus darītavas statusu.

11

11. Sertifikātu izsniedz uz nenoteiktu laiku.

12. Par piešķirto patstāvīgās mazās alus darītavas statusu Valsts ieņēmumu dienests izdara ierakstu speciālajā atļaujā (licencē) apstiprināta akcīzes preču noliktavas turētāja darbībai.11

12

13. Valsts ieņēmumu dienests nepiešķir komersantam patstāvī­gās mazās alus darītavas statusu, ja:

13.1. komersants neatbilst šajos noteikumos minētajām prasībām;

13.2. alus darītavā saražotā alus apjoms iepriekšējā kalendāra gadā pirms šo noteikumu [10.punktā](https://likumi.lv/doc.php?id=124722#p9) minētā iesnieguma iesniegšanas ir bijis lielāks par 50 000 hektolitru;

13.3. alus darītavā saražotā alus apjoms kārtējā kalendāra gadā pirms šo noteikumu [9.punktā](https://likumi.lv/doc.php?id=124722#p9) minētā iesnieguma iesniegšanas ir bijis lielāks par 50 000 hektolitru.

13

14. Ja mainās sertifikātā norādītie rekvizīti, 10 darbdienu laikā pēc attie­cīgo nosacījumu iestāšanās komersants iesniedz iesniegumu sertifikāta pārreģis­trācijai un pievieno izmaiņas apliecinošo dokumentu kopijas.14

**III. Patstāvīgās mazās alus darītavas statusa anulēšana**

15. Valsts ieņēmumu dienests anulē sertifikātu, ja:

15.1. alus darītavas saražotā alus apjoms kalendāra gadā pārsniedz 50 000 hektolitru;

15.2. alus darītava neatbilst šajos noteikumos minētajām prasībām;

15.3. saņemts komersanta iesniegums par sertifikāta anulēšanu.

19

16. Valsts ieņēmumu dienests, izvērtējot pieļautā pārkāpuma būtību (tā raksturu un iespējamo ietekmi uz valsts budžetu) var anulēt sertifikātu, ja:

16.1. iesniegumā sertifikāta saņemšanai ir sniegtas nepatiesas ziņas;

16.2. komersants ir pārkāpis šo noteikumu prasības.

17. Ja iesniegumu sertifikāta anulēšanai iesniedz komersants atbilstoši šo noteikumu 15.3.apakšpunktam, Valsts ieņēmumu dienesta lēmums stājas spēkā ar nākamo dienu pēc lēmuma pieņemšanas, ja lēmumā nav noteikts citādi.20

18. Ja sertifikāts anulēts, Valsts ieņēmumu dienests dzēš ierakstu par patstāvīgas mazās alus darītavas statusu speciālajā atļaujā (licencē) apstiprināta akcīzes preču noliktavas turētāja darbībai.

19. Komersants, kuram sertifikāts anulēts (izņemot šo noteikumu 15.3.apakšpunktā minēto gadījumu), veic akcīzes nodokļa pārrēķinu un samaksā valsts budžetā starpību starp likuma [12.panta](https://likumi.lv/ta/id/81066-par-akcizes-nodokli#p12) pirmās daļas 1.punktā un likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi par saražoto alus apjomu, kurš kopš attiecīgā kalendāra gada sākuma ir izvests no akcīzes preču noliktavas un kuram piemērota likuma [12.pantā](https://likumi.lv/ta/id/81066-par-akcizes-nodokli#p12) otrās daļas 1.punktā noteiktā likme.

24

20. Ja sertifikātu anulē saskaņā ar šo noteikumu 15.3.apakšpunktu, komersants veic akcīzes nodokļa pārrēķinu un samaksā valsts budžetā starpību starp likuma [12.panta](https://likumi.lv/ta/id/81066-par-akcizes-nodokli#p12) pirmās daļas 1.punktā un likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi, ja alus darītavā saražotā alus apjoms sertifikāta anulēšanas gadā pārsniedz 50 000 hektolitru alus. Pārrēķinu veic par saražoto alus apjomu, kurš kopš attiecīgā kalendāra gada sākuma ir izvests no alus darītavas, un kuram piemērota likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteiktā likme.

21

**IV. Latvijas Republikā patstāvīgo mazo alus darītavu saražotā alus pārvietošana**

21. Ja Latvijas Republikas patstāvīgo mazo alus darītavu saražotais alus, kuram saskaņā ar šiem noteikumiem paredzēts piemērot likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto likmi, tiek pārvietots ar elektronisko administratīvo dokumentu, kas noteikts Komisijas 2009.gada 24.jūlija Regulā (EK) Nr. 684/2009, ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (turpmāk - regula Nr. 684/2009), nosūtītājs aizpilda elektroniskā administratīvā dokumenta 17 l aili “Izcelsmes apraksts” un 17 n aili “Ražotāja lielums”, atbilstoši regulā Nr. 684/2009 noteiktajām prasībām.

15

22. Ja Latvijas Republikas patstāvīgo mazo alus darītavu saražotais alus, kurš nodots patēriņam un kuram saskaņā ar šiem noteikumiem piemērota likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteiktā likme, tiek pārvietots uz citu dalībvalsti ar pavaddokumentu, kas noteikts Komisijas 1992.gada 17.decembra Regulā (EEK) Nr. [3649/92](http://eur-lex.europa.eu/eli/reg/1992/3649/oj/?locale=LV) par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītājā dalībvalstī (turpmāk – regula Nr. [3649/92](http://eur-lex.europa.eu/eli/reg/1992/3649/oj/?locale=LV)), nosūtītājs aizpilda vienkāršotā pavaddokumenta 14.aili “Sertifikāti” atbilstoši regulā Nr.3649/92 noteiktajām prasībām

23. Ja Latvijas Republikas patstāvīgo mazo alus darītavu saražoto alu, kuram saskaņā ar šiem noteikumiem piemērota likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteiktā likme, pārvieto ar normatīvajos aktos par grāmatvedības kārtošanu un akcīzes preču apriti noteikto piegādes dokumentu (turpmāk – piegādes dokuments), tajā papildus normatīvajos aktos par grāmatvedības kārtošanu un akcīzes preču apriti noteiktajām ziņām norāda ziņas par sertifikātu.

17

**V. Citu valstu patstāvīgajās mazajās alus darītavās saražotais alus**

24. Citās valstīs saražotajam alum likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi piemēro, ja elektroniskā administratīvā dokumenta 17 l ailē “Izcelsmes apraksts” un 17 n ailē “Ražotāja lielums” ir norādīta attiecīga informācija atbilstoši regulā Nr. [684/2009](http://eur-lex.europa.eu/eli/reg/2009/684/oj/?locale=LV) noteiktajām prasībām vai vienkāršotā akcīzes preču pavaddokumenta 14.ailē “Sertifikāti” ir norādīta attiecīga informācija atbilstoši regulā Nr. [3649/92](http://eur-lex.europa.eu/eli/reg/1992/3649/oj/?locale=LV) noteiktajām prasībām un nodokļu maksātājs akcīzes nodokļa deklarācijai pievieno alus darītavas izsniegtu dokumentu un tā tulkojumu valsts valodā, kurā norādīta šāda informācija:

24.1. alus darītavas nosaukums un valsts, kurā alus ražots;

24.2. apliecinājums, ka attiecīgais alus ir no pirmajiem 10 tūkstošiem hektolitru patstāvīgajā mazajā alus darītavā attiecīgajā kalendāra gadā saražotā alus;

24.3. attiecīgā dokumenta datums, numurs, atbildīgās amatpersonas paraksts un tā atšifrējums.

25. Ja šo noteikumu [24.punktā](https://likumi.lv/doc.php?id=124722#p25) minētais alus tiek pārvietots ar piegādes dokumentu, tajā papildus normatīvajos aktos par grāmatvedības kārtošanu un akcīzes preču apriti noteiktajām ziņām norāda šo noteikumu [24.punktā](https://likumi.lv/doc.php?id=124722#p25) minētās alus darītavas nosaukumu un valsti, kurā alus ražots, kā arī alus darītavas izsniegtā dokumenta numuru un datumu.

28

26. Ja no citas valsts attiecīgās patstāvīgās mazās alus darītavas Latvijas Republikā ievestais alus apjoms kalendāra gadā pārsniedz 10 000 hektolitru, tam alus apjomam, kas pārsniedz 10 000 hektolitru, piemēro likuma [12.panta](https://likumi.lv/ta/id/81066-par-akcizes-nodokli#p12) otrās daļas 2.punktā noteikto akcīzes nodokļa likmi.29

27. Ja Valsts ieņēmumu dienests konstatē, ka no citas valsts attiecīgās alus darītavas (kas izsniegusi šo noteikumu [24.punktā](https://likumi.lv/doc.php?id=124722#p25) minēto dokumentu) ievestais alus apjoms kalendāra gadā pārsniedz 10 000 hektolitru, attiecīgie akcīzes nodokļa maksātāji veic akcīzes nodokļa pārrēķinu un samaksā valsts budžetā starpību starp likuma [12.panta](https://likumi.lv/ta/id/81066-par-akcizes-nodokli#p12) otrās daļas 2.punktā un likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi par to apjomu, kas pārsniedz 10 000 hektolitru.

28. Ja Valsts ieņēmumu dienests konstatē, ka citas valsts attiecīgās alus darītavas (kas izsniegusi šo noteikumu [24.punktā](https://likumi.lv/doc.php?id=124722#p25) minēto dokumentu) saražotais alus apjoms kalendāra gadā pārsniedz 50000 hektolitru, attiecīgais akcīzes nodokļa maksātājs veic akcīzes nodokļa pārrēķinu un samaksā valsts budžetā starpību starp likuma [12.panta](https://likumi.lv/ta/id/81066-par-akcizes-nodokli#p12) pirmās daļas 1.punktā un likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteikto akcīzes nodokļa likmi par to apjomu, kas ievests Latvijas Republikā un kuram tiek piemērota likuma [12.panta](https://likumi.lv/ta/id/81066-par-akcizes-nodokli#p12) otrās daļas 1.punktā noteiktā akcīzes nodokļa likme. Valsts ieņēmumu dienests informē akcīzes nodokļu maksātāju par alus apjomu, par kuru veicams akcīzes nodokļa pārrēķins.

31

**VI. Noslēguma jautājumi**

29. Šo noteikumu 12. un 18.punkti stājas spēkā ar 2020.gada 1.janvāri. Komersantiem, kuriem līdz 2019.gada 31.decembrim izsniegti sertifikāti par patstāvīgās mazās alus darītavas statusa piešķiršanu, Valsts ieņēmumu dienests speciālajā atļaujā (licencē) apstiprināta akcīzes preču noliktavas turētāja darbībai izdara ierakstu par patstāvīgās mazās alus darītavas statusu.

30. Noteikumi stājas spēkā 2019.gada 1.janvārī.

Ministru prezidents  Māris Kučinskis

Finanšu ministre  D.Reizniece-Ozola